Sunnudagin 26. mai kl. 14.00 og 16.00 Konsert við næmingabólkum úr Tórshavnar Musikkskúla í samband við framsýningina í forhøllini. Kostnaður 50 kr Keyp til kl. 14.00 Keyp til kl. 16.00 Musikkskúlanæmingar og til báðar konsertirnar, les meira Musikkskúlanæmingar kunnu avheinta ókeypis atgongumerki í Norðurlandahúsinum. Onnur, sum hava keypt atgongumerki til eina av konsertunum, kunnu somuleiðis avheinta ókeypis atgongumerki til hina konsertina. Næmingar og lærarar í Tórshavnar Musikkskúli hava alt skúlaárið arbeitt við støði í tónleikaarvinum hjá okkum føroyingum–skjaldrum, kingosálmum og kvæðum. Í hesum sambandi skipar musikkskúlin fyri eini framsýning í forhøllini í Norðurlandahúsinum fram til sunnudagin 26. mai. Framsýningin endar við tveimum konsertum sunnudagin 26. mai kl. 14 og 16, hvar ein rúgva av orkestrum og kórum musikkskúlans–einir 10 bólkar við tilsamans um 350 næmingum-fara at framføra nýskrivað verk, íð taka støði í okkara tónleikaarvi. Millum kl. 15-16 er høvi at vitja framsýningina í forhøllini og samstundis njóta ymisk tónleikainnsløg. Mánadagin 27. mai kl. 11.15 Hoyr, hvussu arbeitt verður í Norðurlondum fyri at fyribyrgja marginalisering av familjum. Hvussu skapa vit eitt miðla- og mentanarlív, sum er fyri øll? Ókeypis atgongd Hósdagin 30. mai kl. 13.00 Blákrossheimið skipar fyri einum fyrilestri við Bente Hjort Madsen um hvat tað er, ið ger at menniskjan kemur har til, at sjálvmorð er einasta loysn. Kostnaður: 500 kr Keyp atgongumerki Les meir Tá ið sjálvmorð er einasti útvegur. 27 føroyingar tóku, í tíðarskeiðnum 2002-2011, lívið av sær sjálvum, sambært hagtølunum hjá landslæknanum. Hóast hetta er væl færri enn í londunum rundanum okkum, er tað alt ov nógv. Tí hevur Blákrossheimið bjóða Bente Hjorth Madsen til Føroya at halda ein fyrilestur um hvat tað er, ið ger at menniskjan kemur har til, at sjálvmorð er einasta loysn. “ Í dagsins samfelagi, í okkara arbeiði og sum einstaklingar møta vit tíðum menniskjum, sum ikki megna sín egna veruleika, og ikki ynskja at liva meira. Kenslan av avmakt og hjálparloysi kann vera tung at bera. Eg síggi fram til at hoyra fyrilesturin hjá Bente Hjorth Madsen, sum í mong ár hevur arbeitt við hesum evninum,” sigur Olga Magnussen leiðari fyri blákrossheimið. Til fyrilesturin setur Bente Hjorth Madsen m. a spurningin, um tað einamest eru menn sum koma í kreppu, og hava sjálvmorðstankar? Í nútíðar ráki har positiv psykologi er nógv frammi er tað somuleiðis eisini áhugavert at spyrja, hví lívið fyri summi er ein jalig avbjóðing, meðan tað fyri onnur ein byrða sum er ov tung at lyfta. Bente Hjorth Madsen er fødd í 1947, og varð útbúgvin cand. psych á Københavns Universitet í 1974. Aftaná lokna útbúgving byrjaði hon at arbeiða við børnum í skúla høpi, men fór frá hesum tí hon heldur vildi arbeiða innan sálarsjúkufrøði. Bente er serkøn innan sálarviðgerð og ráðgeving. Hon hevur nógvar royndir innan bæði ungdóms- og rættar sálarsjúkufrøði. Í 1996 varð hon set í starv sum leiðari av nýggjari miðstøð fyri fyribyrging av sjálvmorð, har hon starvaðist inntil 2008. Eftir hetta tók hon parttíðarstarv sum seniorsálarfrøðingur. Í 2011 legði hon frá sær við eftirløn, og hevur síðani arbeitt sum frílansi. Fyrilesturin kostar 500, -kr. og verður tann 30. mai í norðurlandahúsinum. Guðrið Hansdóttir og HiLo (FI) konsert Fríggjadagin 31. mai kl. 16.00 Kafekonsert við Guðrið Hansdóttir og finska bólkinum Hi Lo. Mánadagin 3. juni kl. 15.00 Konsert við Kristian Blak, klaver. Ókeypis atgongd Týsdagin 4. juni kl. 8.30 FOÍB skipar fyri ráðstevnu um oljutilgongdina kring Føroyar við atlitið til framtíðina. Fleiri áhugaverdir fyrilestrar verða við umboðum fyri føroysku aktørunum í oljuvinnuni umframt kunning um royndir frá grannum okkara Noreg og Bretlandi á oljuøkinum. Ráðstevnan endar við panelorðaskifti. Les meir Týsdagin 4. juni kl. 8.30 FOÍB skipar fyri ráðstevnu um oljutilgongdina kring Føroyar við atlitið til framtíðina. Fleiri áhugaverdir fyrilestrar verða við umboðum fyri føroysku aktørunum í oljuvinnuni umframt kunning um royndir frá grannum okkara Noreg og Bretlandi á oljuøkinum. Ráðstevnan endar við panelorðaskifti. Les meir Oljuráðstevna varpar ljós á framtíðar leiting og oljuvinnu í Føroyum Týsdagin 4. juni verður skipað fyri oljuráðstevnu í Norðurlandahúsinum. Ráðstevnan fer at varpa ljós á oljuleitingina á føroyska landgrunninum, við serligum atliti til framtíðina. Flestu okkara munnu vera samd um, at oljuvinnan hevur verið eitt jaligt íkast í føroyska búskapin á ymsan hátt. Virksemið á føroyska landgrunninum hevur givið væl fíggjarliga, fleiri fyritøkur eru nú virknar í oljuvinnuni úti í heimi, og nógvir føroyingar hava fingið góð størv í vinnuni. Tað er tí umráðandi, at vit byggja víðari og menna hesa gongd. Seinastu góðu 10 árini eru boraðir 8 brunnar. Olja og gass eru staðfest í undirgrundini, tó at einki lønandi fund enn er gjørt. Samanborið við onnur leitiøki um okkara leiðir, má sigast, at talið av leitibrunnum við Føroyar er sera lítið. Skulu vónir vera fyri at gera lønandi fund, er tað sera umráðandi at fáa oljufeløg at bora fleiri brunnar á landgrunninum komandi árini. Blómandi oljumenningin í grannalagnum vestan fyri Hetland er eitt gott dømi um, hvat veruliga kann koma burtur úr størri og miðvísum leitivirksemi. Støðan í dag er tann, at tveir brunnar skulu borast afturat komandi árini. Her er talan um sera stórar íløgur, sum oljufeløgini, Statoil, ExxonMobil, Atlantic Petroleum, Dong og OMV hava sett sær fyri at gera, og úrslitini av teimum kunnu gerast eitt týðandi grundarlag fyri víðari menning á føroyska landgrunninum. Hvussu vit gera hetta, eigur at vera partur av eini komandi ætlan fyri framtíðar leiting, tí tað eru ikki fleiri leitibrunnar á skránni enn hesir báðir. Sum er, standa verandi loyvini á landgrunninum til at ganga út um hálvt annað ár. Hetta er ein avbjóðing fyri Føroyar og oljuleitingina her. Tað er millum annað hendan avbjóðing, sum verður sett á dagskránna á oljuráðstevnuni í Norðurlandahúsinum tann 4. juni. Á ráðstevnuni fara Petur Joensen og Heri Ziska frá Jarðfeingi at greiða frá oljutilgondini–leitingini higartil og framtíðar møguleikum á landgrunninum, og leiklutinum hjá føroyskum ídnaði. Rúni M. Hansen, stjóri í Statoil, fer at tosa um komandi boringar á landgrunninum og framtíðina á Atlantsmótinum og í Norðuratlantshavi. Magni Arge, formaður í Oljuvinnufelagnum, fer at umrøða framtíðar føroysku luttøkuna í olju- og gassvinnuni. Eisini fer Árni Olafsson, sum í mong ár hevur staðið á odda fyri oljumenningini í Føroyum, at gera støðuna upp og seta út í kortið. Spurningurin er eisini, hvat føroyingar kunnu læra av okkara grannum á oljuøkinum. Fyri at lýsa gongdina og royndirnar hjá okkara næstu oljugrannum, Bretlandi og Noregi, fara umboð fyri bretska og norska oljuvinnu og myndugleikar at hava framløgur. Hesi eru Malcolm Webb, forstjóri í Oil & Gas UK, Nicolas Loizou, leiðandi jarðfrøðingur hjá DECC í Bretlandi, (Department of Energy and Clima Change), Gro Brækken, forstjóri í Norsk Olje og Gas og Kari Ofstad, leiðandi jarðfrøðingur hjá NPD, (Norsk Petroleums Direktorat). Hesi fýra fara at greiða frá oljuvinnuni sum heild, umframt at serstakur dentur verður lagdur á at lýsa leiting og framleiðslu á Atlantsmótinum, vestan fyri Hetland. Á ráðstevnuni verður eisini skipað fyri einum panelorðaskifti um framtíðar leitingina og leiklutin hjá føroyskari oljuvinnu. Við pallborðið sita fleiri av útlendsku gestunum og umboð fyri føroyskt oljuvinnulív. Á ráðstevnuni luttaka føroyingar, sum arbeiða í oljuvinnuni, politikarar og umboð fyri myndugleikar og stovnar og feløg, umframt umboð fyri útlendsk oljufeløg. Málið verður enskt. Johan Dahl, vinnu- og oljumálaráðharri fer at seta oljuráðstevnuna. Tað er FOÍB, Føroya Oljuídnaðarbólkur, ið umboðar tey sjey oljufeløgini, sum hava leiti- og forkanningarloyvi í Føroyum, ið stendur sum fyrireikari av stevnuni. Petur Joensen Heri Ziska Rúni M. Hansen Árni Olafsson Nick Loizou Kari Ofstad Gro Brækken Kærleiki og sorg Sunnudagin 9. juni kl. 16.00 Kendi danski presturin, rithøvundurin og fyrilestrarhaldarin, Johannes Møllehave fer at umrøða evnið“ Kærleiki og Sorg”, sum ein hansara mongu bókum,“ Det ender godt”, snýr seg um. Kostnaður: 295 kr Møllehave kemur til Føroya at umrøða kærleika og sorg Johannes Møllehave, sum hevur skrivað eina ørgrynnu av bókum um øll møgulig evni, er eisini kendur sum framúr góður frásøgumaður. Framløgan hjá Møllehave verður skipað sum ein samrøða við Theodor Eli Dam Olsen, sóknarprest. Hóast væl komin til árs, er Johannes Møllehave framvegis virkin við at skriva og heldur javnan fyrilestrar. Um fyribrigdið sorg sigur Johannes Møllehave, at hetta er kærleiki, sum ein ikki sleppur av við. -Tú rættir hendurnar út eftir tíni elskaðu, men hon er burtur. Var tað betri, um hon ongantíð hevði verið til? Nei, tí um eingin sorg var til, var heldur eingin kærleiki, og kærleikin kom fyrst, sigur 76 ára gamli Johannes Møllehave í sambandi við evnið, hann fer at umrøða undir Føroya-vitjanini. Johannes Møllehave hevur móttikið eitt hav av virðislønum fyri sítt dugnaliga og víðfevnda rithøvundavirksemi. Millum annað sum ársins rithøvundur, ársins barnabókarithøvundur, danskur yndisrithøvundur, virðisløn H. C. Andersens og móðirmálsvirðislønina. Møllehave hevur altíð havt serligan áhuga fyri H. C. Andersen, Kierkegaard, Storp P og Shakespeare. Millum annað búði hann mong ár í Brighton í Onglandi, har hann granskaði sjónleik eftir Shakespeare serliga. Orsakað av heilsutrupulleikum gavst Johannes Møllehave fyri umleið fýra árum síðani at halda fyrilestrar, men av og á ger hann tað kortini framvegis. Tað er Norðurlandahúsið, sum er karmur um tiltakið, ið verður sunnudagin 9. juni klokkan 16.00. Í tí sambandi fer Kim Hansen at syngja og spæla nakrar sangir, sum Møllehave hevur skrivað.